bavarian-nlp/barwiki-20250901 huggingface dataset:
Leahad

Leahad (amtli: Inchenhofen) is a Markt im Landkreis Aichach-Friedberg.
Nomma.
Da Nomma Leahad kummt vo der Woifahrtskira St. Leonhard z´Leahad und wead eher im Voiksmund gnumma. 
Inchenhofa kummt ausm 11. Jahrhundat, wos as easchte Moi ois "Imichinhouen" und "Imechenhouen" erwähnt woan is.
Sengswiadikeitn.
Ganz bsondas in Leahad is die Woifahrtskira St. Leonhard (baut zwischn 1450 und 1457). Außadem gibts z´Leahad o no den Leonhardiritt jeweils am 1. Sonndog im Novemba.
Geografie.
Leahad liegt auf am Landrücken zwischn am Donaumoos und am Paartal.
Ortsteile san:
Grantig

Grantig is a boarische Metal-Band vo Minga.
Gschicht.
Zammagfunna hod se de Gruppn 2004. Zeascht hams bloß a boa Auftritt z'Minga und in da Umgebung ghabt, bis dass 2005 a easchte Demo-CD aufgnomma ham. De zwoate Demo-CD hams aufgnomma wias scho mit andane Gruppn wia'd Schweisser vo Utting und The Sorrow vo Vorarlberg gspuit ham. Mit da zwoatn CD hams na im August 2007 an Plattnvatrag bei Drakkar Records untaschriem. Am 1. Feba 2008 hams na as easchte Oibum "So muss es sein" assebracht. Am 1. Mai 2009 is as zwoate Oibum "Medizin" kemma.
Stil.
Musikalisch orientiern se Grantig an Bands vo de Südstaaten vo de USA, wia zum Boaschbui Pantera, Down oda Corrosion of Conformity. D'Musi lasst se am Bestn ois a Mischung vo Thrash Metal und Hardcore beschreim, aba ma head aa a bissl an Southern Rock asse. Singa deans af Hochdeitsch.
Stargate Atlantis

Stargate Atlantis is a Spinn-off vo da Fernsehserie Stargate SG-1, de auf'm Kinofuim Stargate aus'm Jahr 1994 basiat. De Serie spuit in oana Stod(de hoaßt Atlantis), de sich an des vom Platon beschriabne Atlantis oloahnt, da Stod vo de Erbaua vom Stargates in da Pegasus-Galaxie. Produziat werd de Serie von MGM.
Gschicht.
Wia ois ogfangt hod.
Im Finale vo da 7. Staffel vo "Stargate − Kommando SG1" hod SG-1 a Basis vo de Antiker gfundn, der jiatzad erforscht werd. Da Daniel Jackson merkt aber auf oamoi, dass der Stützpunkt ned de sagenumwobene Stod Atlantis is, sondan nur a gloana Außenposten. Er findt schließlich Hinweise auf a Antiker-Stadt in oana Galaxie namens Pegasus und entziffat de Stargate-Adresse vo dem Planeten.
Doraufhi werd a internationales Expeditionsteam, aufbaut aus Wissenschaftlern und Soidoten durchs Stargate in d'Pegasus-Galaxie gschickt, wos schliaßlich und endlich Atlantis erreichan. Des "Atlantis-Team" drifft in da Pegasus-Galaxie auf a haufn verschiedne menschliche Vejlka, aber a auf an neien Feind, der domois sogar de Antiker zum Rückzug brocht hod: de Wraith.
Im laufe vo da 3. Staffel kimmd a weidara Feind hinzua: Replikatoren in Menschnform. A Technologisch sea fai weida entwickeda Feind wia'd Wraith. A do muas ses Team um Col. Sheppert nomoi richdig zamreissn, um des in' Griff zum griang.
Ende vo da Serie.
De Serie head mit da 5. Staffel auf und werd ned um a weidare Staffel verlengat. De Autorn woin aba de Gschicht um de Serie ähnlich wia bei Stargate SG-1 ois "Direct-to-DVD-Film" weidafiahn. Damit endet de Serie nach 100 Episoden.
Da easde Fuim wiad laut J.Malozzi's Webblog "Stargate: Extinction" hoisn.
Stargate Infinity

Stargate Infinity is a US-Amerikanische Fernseh-Zeichentrickserie, dea ia Vorbild d Fernsehserie Stargate SG1 is. Sie is vo MGM und DiC Entertainment produziert worn und is 2002 und 2003 im Samstag-Morgen-Programm vom US-Fernsehsender FOX glaufn.
De Autorn und Produzentn vo Stargate SG-1 hom nix mit "Infinity" zum toa. Lautm Brad Wright, im Schaffer vo Stargate SG1, soi de Zeichntrickserie ned ois offizielle Stargate-Wöd gseng wean.
De Serie is in Deitschland no ned ausgstroid woan. Im August 2007 san oba de easchtn DVDs vu da Serie im Vereinigtn Königreich vaeffentlicht woan, auf de nem da englischn und italienischn aa a deitsche Tonspur drauf is.
Duttln

De Duttln oda Duttn (aa Duddn, Dutten; lat.: "Mamma", Pl.: "Mammae") zejn zu dena sekundärn, weiblichn Geschlechtsmeakmoi. Duttn sogt ma aa bei Saigeviecha, ned owa Duttln.
De biologische Funktion vo de Duttln is s Stuin vo Saiglinga mid Muaddamuich. De Duttln san owa beim Menschn so affällig, dass aa a wesentlicha Tei vo da weiblichn Oziahungskroft afn Mo ausmocha. Se san aa a wichtiga Bestandtei vo da weiblichn Identität.
Funktion.
Zum Duttln.
De Haptfunktion vo de Duttln is de Fuaddarung vo Saiglinga mid Muaddamuich. De kugloatige Foam vo de Duttln kännt fia de Temparatuaregelung wichtig sei. De Muichproduktion braucht relativ hohe Temparatuan und duach de Kuglfoam wiad da Wärmevalust reduziat.
A andare Theorie sogt, dass de Fom se entwicket hod, damit de Zwuschgal ban Duttln ned dastickn. Wei Saiglinge an kloan Kiefa hom (ned so heavoastähend wia ba andan Primatn), kännt de Nosn vo kloane Kinda blockiad wean, wann de Muaddabrust z floch warad. Noch dea Theorie is im sejm Umfang wo si da Kiefa zruckentwicket hod, de Brust grässa woan.
De Duttln kena a fia sexuelle Praktikn vawendt wean, beispuisweis bam tratitionellen Duttnfick.
Sexuelle Roin.
Duttln spuin im menschlichn Sexualvahoidn a wichtig Roin; es san wichtige sekundäre Geschlechtsmeakmoi. Im Vagleich zu andan Primatn san menschliche Duttln vahejtnismäßi groß, so dass ognumma wead, dass de Duttln se ois a visuelles Signal vo Fruchtboakeit entwicket hom. Ba da sexuelln Erregung wean de Duttln grässa und de Zitzn häata. Duttln san sea empfindlich ba jeda Beriahrung, weis vui Nervnendungen hom, deshoib weans ban Geschlechtsvakea oft gstreichlt. A de orale Stimuliarung vo de Duttln und Zitzn is gebraichli. Manche Weiwa hom sogoa de Fähigkeit zu am Duttnorgasmus. Im oidindischn "Kama Sutra", weads makian vo Duttln duach Beissn und Finganägl ois bsundas erotisch beschriem.
Zitat.
"De hod Duttn", Gedicht vom Ernst Jandl
"... alle Griag san in da Luft un' de Madln zoagn de Duddn" as deam Liad Bierzeltparty vo Los Brudalos
Nochthemmad

A Nochthemmad oda Nochtgwand is a Gwand, wos noamoiaaweis zum Schloufa oziagt. Wenn ma heind vu am Nochthemmad redt, moand ma in de meistn Fäj d'Nochtwesch vu ara Frau. Nochthemmada gib't s aa fia d'Maana, owa daj hod ma heidzdoch nimma so oft. A klassischs Nochthemmad is aus Leina oda Baamwoi, s guit owa aa edlare Modöi aus Seidn, Satin oda Nylon. Monche Modöi san aa mit Spitze vaziat oda bstickt.
A Nochthemmad ko an Ausschniid hom. Monche hom Öame, ondane hom Träga oda wean om Buckl festgmocht. Aa bei da Leng gibt's untaschidliche Oatn. A klassischs Nochthemmad gejt noamalaweis bis zu de Knaj oda a Stickl weida. A "Babydoll" gejt bis zu de Hüftn und a "Neglige" ko bis am Bôn gaj.
Ortstofe

A Ortstofe oda aa Ortsschüidl bezeichnet 'n Beginn oda as End vo ana Ortschoft und is meist on eih- und ausfoiende Strossn vom Ortsgebiet aufgstöid. D' Ortstofen informiarn anaseits iwa'n Ortsnomen und san ondaraseits in monche Lända aa a wesntlicha Bestondteil vom Vakeahsrecht fia beispuisweis Tempolimits innahoib vo dem Gebiet. Dementsprechnd gibt's a Ortsendtofe, des as End vo da Ortschoft ozaagt und Beschränkunga vo da Gschwindigkeit wieda aufhebt.
Ginkaku-ji

Da Jishō-ji (jap. , bessa bekaunt ois Ginkaku-ji (), da süwane Pavillon) is a budistischa Tempe vo da Rinzai-shū im Noadostn vo Kioto. Da Ginkaku-ji is 1482 vum Shōgun Ashikaga Yoshimasa ois Ruasiz baut woan.
Zwoa Heisa vo da urspringlichn Aulog, da Kannon-den und da Tōgu-dō, san nu ausm 15. Jh. eahoidn. Da Gortn kimmt vo da Edo-Zeid.
Da Kannon-den (, „Halle vo Kannon“) is'Symboi vom Ginkaku-ji und wiad meistns Ginkaku, "Silberner Pavillon", gnennt. S'Eadgeschoss is im Shinden-Stü baut woan und hoaßt Shinkūden (, „Halle de wos leer is“). S'Owagschoss is im Stü vo an chinesischn Chan-Tempe baud woan und wiad Chōonden (, „Halle vo de Wön“) gnennt. S'Doch is im Hyōgō-Stü.
Da Tōgu-dō (, „Suach nochn Ostn“) is a friaras Beispü vo da Shoin-Architektur. In eam stehd a Skulptua vom Yoshimasa und oane vom Amida-nyōrai, de an Eshin Sōzu zuagschriem wiad. Im Tōgu-dō gibds a Dōjinsai (), oans vo de ödastn Zimma fia d'Teezeremonie. 
Da Goatn vo da Aunlog is voaoim fia Gishadan (, „See vom Süwasaund“) und in Kōgetsudai (, „Mondaunsichtsplottform“) bekaunt, de im Kontrast zum dunklan Kannon-den stengan.
D'UNESCO hod 1994 an Ginkaku-ji mit aundare Stättn ins Wödkultuaeabe Historisches Kyōto (Kyōto, Uji und Ōtsu) aufgnumma.
Colosseum

Es Colosseum (antika Naum: "Amphitheatrum Novum" oder "Amphitheatrum Flavium") is es gresste Amphitheata, des wos im antikn Rom baut woan is und iwahaupt da gresste gschlossene Bau vo da remischn Antike. Es is zwischn 72 und 80 n. Kr. baut woan und is ans vo de Woazeichn vo dera Stod und zgleich a Zeignis fia de hochstehande Baukunst vo de oidn Rema.
Baugschicht.
Des easchte staanane Amphitheata vo Rom woa des 29 v. Kr. untan Augustus eigweichte Amphitheata vo Statilius Taurus aufm Marsfeld (Campus Martius). 64 n. Kr. is ban grossn Brand vo Rom zasteat woan. Nochn Braund hod da Kaisa Nero am söm Staundort a Palastauloge, de Domus Aurea baun lossn. Um 72, wenige Joa nochn Stuaz vom Nero, hod sei Nochfoiga da Vespasian des Gebiet da Effentlichkeit zruckgem. Daun hoda do a staanans Amphitheata baun lossn, des ollas bisherige in dera Oat in an Schottn gstöd hod. Aus neian Bauinschriftn vom Kolosseum is bekaunt wuan, dass da Bau duach de Beut vom "Jidischn Kriag" fiananziat wuan is, unta aundam mid im Joa 70 graubtn Goidschotz ausm Tempe vo Jerusalem.
Asahikawa

Asahikawa (jap. , "-shi") is a japanische Stod in da Unterpräfektua Kamikawa auf da Insl Hokkaido. Se is de zweitgresste Stod vo da Insl noch da Haptstod Sapporo. Asahikawa hod 356.203 Êinwohna und a Flechn vo 747.60 km².
Geografie.
De Stod liegt 116 Meta üwan Meer drüwa und uma 60 km vo da nechstn Küstn weg. Da Fluss, dea wos genau so hoast wia d'Stod is vo de Ainu "Chiu Petsu" (dt. "Wönfluss") gnend woan. Des is owa ois "Chup Petsu" ("Sunfluss") missvaschtaundn woan, und desweng "Asahikawa" ("Sunaufgaungsfluss") gnennt woan is. In da Nahd liegt da 2.290 m hohe Beag "Asahidake".
Klima.
S Klima is a frischs Monsunklima. De Winta san koid und ham vü Schnää, de Temperatuan liegn im Jenna bei -4 °C am Tog und -13 °C in da Nocht. Im Summa iss mid 20 °C (25 °C am Tog, 15 °C in da Nocht) rechd woam. Nu dazua is daun a nu d'Monsunzeit, de voaoim vo Juli bis Septemba teis an stoakn Regn oda a Weda bringd. D'Luftfeichtn is hoch und losst teis rächd schwü wean.
Gschicht.
Wia de meistn Städt auf Hokkaido is Asahikawa nu jung. Da Ort is eascht am 1. August 1922 zua Stod ernaunnt woan.
Vakea.
Ca. 15 Kilometa sidestlich vo da Stod liegt da Flughofn Asahikawa.
Wirtschafd.
Wirtschafdlich wichdig is d'Hoizvaorweitung.
Kama Sutra

S Kama Sutra (), (hochdeitsch: Kamasutra), is a oida indischa Text, dea wo vuifoch ois Standardweak iwa menschlichs Sexualvahoidn ogseng wiad. Gschriem is a in Sanskrit woan vom Mallanāga Vātsyāyana woahscheinli zwischn 200 und 300 n. Chr. "Kāma" hoasst Lust oda Genuss, und "Sūtra" hoasst Vers, af Boarisch oisdann "Versln vo da Lust". S Kama Sutra is owa haptsächli in Prosa gschriem und mit poetischn Versln nua ogreichad.
A Tei vonam Weak bestäht aus praktischn Ratschlägn iwan Gschlechtsvakea. S "Kama Sutra" is owa ned nua a Sexualliteratua sonda aa a Weak iwa de Lebmskunst und fia de oidn Inda a Heilige Schrift. Fian Vātsyāyana is "Kāma" (Lust) aa nua s dritte Lebmszui noch da Numma ans "Dharma" (tugendhofts Lebm) und da Numma zwoa "Artha" (Reichtum ohaifn).
Bei uns bekaunt wuan is dea Text haupsächli wegn dem, doss drin olle meglichn (owa aa vui unmegliche) Stöillungan fian Gschlechtsvakea beschrim wean. Sowos woa ma im 19.Joahundat iwahaupt ned gwehnt.
X

X, vormals Twitter, is a freis Soziales Netzweak-Service und a Oat Netz-Dogebuach (Mikro-Blog-Service), des wo af ana Netzseitn oda duachs Mobuitelefon (iwa SMS) gfiaht wead und zmoast effntli ogschaud wean ko.
De Eihträg hoassn "tweets". Des san Texte, de wo bis zu 140 Zeichn enthoidn deafn, ban Profui vom Autorn ozoagt und an de Abonnentn ("followers") weidagleidt wean. De Autorn kenna festleng, ob de "tweets" nua vo de Abonnentn oda vo da Effntlichkeit ogschaut wean kenna.
Twitter is im Meaz 2006 da Effntlichkeit voagstejd woan und hod seitdem wejdweit a beochtliche Popularität eazuid. Mongmoi wead Twitter aa ois "SMS vom Internet" bschriem.
Beliabtaste Twitter-Kontn.
"WR = World Ranking"
Af Plotz 29 rangiat CNN Breaking News, ois easchts Konto aussahoib vo de Berihmdheitn und vo de Netzweak-Plottfoama. Mid da New York Times, CNN, People, ESPN, Times und BBC Breaking News foing sechs weidare Medienplottfoama bis mid Starbucks Coffee de easchte Firma aussahoib vo de Groussn 3 (dengl.: "Big3": Berihmdheitn/Celebrities, Soziale Netzweake/Social Media, Medien/News) aftaucht.
"NR = National Ranking"
Missbrauch.
Twitter ko fia aggressive Weabung missbraucht wean (Spamming). Dazua ghead as Postn vo an Haffa Links und as Foing vo Tweets vo unbekonntn Peasona midm Zweck, doss de aa dena Tweets vom Spamma foing (Aggressive Following).
Aa de de Trending Topics wean vo de Spamma missbraucht. Dazua wean de Mejdunga mid Schlisslweatan vo de aktuejn Trending Topics ogreichad. Duach permanents Wiedahoin entstenga so oagne Trendig Topics, wean de Google Suacheagebnis beeihflusst und de Glaubwiadigkeit wead noch oom manipuliat. Im Foaschungsprojekt „Truthy Project“ on da Indiana University wead eafoascht, wia in Twitter Moanungkampagnen duach Spamma organisiad wean.
Im Jenna 2012 is bekonnt worn, doss as US-Justiministerium, mid ana strofbeweahtn, rechtlichn Ooadnung, vo Twitter de Aussagob vo oin Nutzadatn vo WikiLeaks-Untastitza ogfoadad hod. Wei ma nacha davo nix mea ghead hod, is oznehma, doss Twitter de Datn gliefad hod.
Gründung (Recht)

Gründung is in da Rechtswissnschaft da Ofang vo ana eiganen Rechtspersänlichkeit, des hoasst wann a neie juristische Person ins Lebm gruafa wiad. Es wiad zwischn foigandn Grundfoaman untaschiedn:
De Voraussetzunga fia a rechtswiaksame Gründung san vuifejtig und jeweis gsetzli normiat. Se reichn vom oafochn Beschluss (Vareinsgründung) bis zur notariellen Beurkundung (Gmbh-Gründung). A Vastoss geng de jeweilign gsetzlichn Voaschriftn mocht de Gründung in da Regl unwiaksam.
Firmensiez

Unta'm Firmensiez (dt.: Firmensitz) vastähd ma in da Regl on Haptstandort bzw. de Haptniadalossung vo ana Firma. Da Firmensiez wead aa ins Handlsregista eihdrong.
Weidare Niadalossunga vo ana Firma wean donn Zweigniadalossunga gnennd.
Branschn

A Branschn, aa Branche oda Wiatschoftszweig is in da Wiatschoft in da Regl a Gruppn vo Firmen, wo ehnliche Produkte heastejn duad, mitd ehnlichn Artikln hondld oda ehnliche Dianstleistunga dabringd.
A Branschn ko owa aa a Gruppn vo Untanehmen sei, de wo a ehnlichs Produkzionsvafoahn oda ehnliche Ausgongsstoffe vawendd.
Deitschland, Estreich und de Schweiz orientian se in de Statistikn on dena Obmochunga innahoib vo da EU ("Statistische Systematik vo de Wiatschoftszweige in da Eiropäischn Gmoaschoft" "NACE").
Mitorbata

A Mitorbata is oan, dea wo "mit" andan in ana Firma zammaorbat bzw. beschäftigt is.
Dea Begriff is heizdog a Synonym fia Beschäftigte, wei in an großn Untanehmen nimma jeda mit jedn zammaorbat.
Beleg.
Literatua.
Rahn: "Unternehmensführung." 7. Auflage, ISBN 978-3-470-43017-1
Goifstrom

Dar Goifstrom is a woame, gschwind fliassande Meerestremung im Atlantik. Ea is a Tei vo am globaln Meeresstremungssystem, des wo ma "Globals Färdabandl" hoasst. In Richtung vo Eiropa wiad da Goifstrom zum "Nordatlantikstrom".
Da Goifstrom befärdat pro Sekundn bis zu 1,5 · 108 Kubikmeta Wossa; des is mehr ois 100-moi so vui wia olle Flisse auf da Wejd zammagnumma. Sei Nutzleistung entstpricht ungefäah drei Milliona moderna großn Kernkroftweakn.
Da Nama Goifstrom kimmt vom Benjamin Franklin und beziagt si afn "Goif vo Mexiko". Friaha hod a "Floridastrom ghoassn und af Koatn vom 16./17. Joahundat "Canal de Bahamas".
Fleischlaberl

Fleischlaberl, aa Fleischlabal, Fleischloawal oda faschiads Lawal (breissisch: Frikadelle, "Bulette" etc.) wiad a östareichische und ungarische Speisn gnaunnt, de wos aus aan Faschiadn (Hockfleisch) gmocht wiad. Heit güts no imma ois „typisch österreichische kulinarische Besonderheit“, obwois kaan grundlegendn Untaschied zua de breissischn Frikadöön gibt.
Es Faschiade (aus Rind- und/oda Schweinefleisch) wiad mit Pfeffa, Majoran, Knofe und Soiz gwiazt. Dazua kummen no feinghockte Zwiefen, a frischa Pädasü, Eia und in Wossa oda Müch aufwaggte und guad auspresste Semmen. De Massn wiad guad vamischt. Aus dem wean daunn – oft no auf ana Semmebräsluntalog – klaane Laberl gfuamt und in vü Öi aussabrodn, so dass de Laberl reglrecht drin schwimman kennan. Nua so weans gleichmäßig braun. Fleischlaberl wean meistns mit Erdäpfepüree oda Reis und an Salod serviat. Se schmeckn owa äussa koida in ana Semme a guad.
Schau aa.
Fleischpflanzl
Soizstangal

A Soizstangl, aa Salzstangerl is a klaans laungzogans Weißbrod aus an Germdag, des wos mid grobe Soizkeandln aungstrahd is. De Soizstangln gkhean in Estarreich zu de legendärn Gebäcksuatn. Se san 1,5 – 3 cm dick und umara 45 cm laung.
Soizstangln wean zum Beispü zua ana Gulasch-Suppn, zu an Wei, mit an Belog odar a ohne irgnwos gessn. A Soizstangl schmeckt am bestn, wauns frisch und schää knusprig is, des güüt owa fia olle Brodsuatn.
Neichare Variantn vo de Soizstangln wean aus Dinklmöh gmocht odar a ois Laugnstangerl.
Randsignatur

Ois Randsignatur werd in da Photographie de Kennzeichnung vo Fuimmaterial auf'm Fuim sejba bzeichnet.
Bei da Heastejung vo dem Fuim-Streifn wern mit Liacht vaschiadne Sachan auf'n Rand gschriem:
Der Barcode is fia de automatische Herstellung vo Abziag vo Bedeitung. Do ko se de Maschin as passende Farbprofil fia den Fuim aus na Datnbank aussesucha. So kenna bekannte Eignheitn vo de vaschiednen Fuimsortn ausglicha wern.
De Randsignatur huift a bei da Fehlersuach. Wenn mas lesn ko, war de Entwicklung vom Fuim in Ordnung. Fois dann koane Buidl auf'm Fuim han, is wos beim Photographiern schiaf ganga, z. B. mit'm Transport oda am Vaschluß.
Schupfnudln

Schupfnudln oda Finganudeln san dicke Nudln aus da schwäbischn, bayrischn und österreichischn Kuchl. As gibt vaschiadane Variationa mit Wazn-, Roggnmöh oda Erdäpfedag. Se wean oft saua, mit Sauakraut, oda siass ois Mohnnudln seviat. Schupfnudln sam mit Nockn bzw. Gnocchi vawaundt.
Entstehung.
De Schupfnudln san ois Speis vo de Landsknecht im Dreißgjaahrign Kriag entstaundn: Die Soidotn hom aus eanara Möhration mit Wossa gean längliche Nudln gfoamt und kocht. Mitn Import und Aunbau vo de Eadäpfe im 17. Joahundat in Deitschland is as Rezept erweitat wuan und es hom si a regionale Untaschiede entwicket.
Regionale Nauman.
Schupfnudln san voa oim in da schwäbischn Kuchl sea beliabt. Nebm Schupfnudln weans do aa "Baunzen" oda "Bubespitzle" gnennt.
In da Oidayrischn Kuchl haßns "Finganudln", "Bauchstechala", "Schupfnudln" oder "Draadewixpfeifal".
Im Odenwoid sans de "Krautnudln", in da Obapfoiz ois "Schoppalla" bekannt. De in Franken beliabtn "Bauchstecherle" san vagleichsweise dünna und spitza.
In Östareich weans gean siaß ois Mohnnudln oda mit Bräsln und Zucka serviat.
Zuabereitung.
Es gibt fia de Schupfnudln ka universells Rezept, sundan an Haufn stoak untaschiedliche regionale Zuabereitungoatn. De Schupfnudln san duach eana Foam und Aussehn definiat und ned duach de Zaumsetzung.
Sauakraut

Sauakraut (dt.: Sauerkraut), is a Weißkoi, dea wos mid Müchsairegearung konsaviat woan is. Es wiad meists kocht ois Beilog gessn. Es güt internationoi ois des bekauntaste deitsche Nationoigericht. Deshoib wean de Deitschn im angloamerikanischn Sprochraum oft "Krauts" gnennt.
Gschicht.
De Konsaviarungsmethode duach Müchsairegearung is oid und geht mindastns af de Antike zruck. Sauakraut wo im antikn Griachaland genau so bekonnt is, wia im Remischen Reich und im Kaisareich China.
Duach sein hochn Vitaminghoid (bsundas Vitamin C) woa Sauakraut vua oim im Winta sea wichtig. Owa aa in da Seefoaht is friacha unvazichtboa gwen, wei's Essn vo rohn Sauakraut Skorbut vahindat hod.
Inhoidsstoffe.
Sauakraut is reich an Müchsaire, Vitamin A, B, C, K und Mineroistoffn. Es woa und is im Winta a wichtiga Vitamin-C-Lieferant. Sauakraut is seah kalorienoam (etwa 19 kcal je 100 g), praktisch fettlos und enthoid nua 3 bis 4 % Kohlenhydrate und 1 bis 2 % Proteine. Im Sauakraut is a Histamin enthoidn, des wos Unvaträglichkeitn ausläsn kaun.
Grédig

Grédig (hochdeitsch åmtlich: "Grödig") is a Morktgmoah im Soizburger Lånd, im Flåchgau, am siedwestlichen Rånd vom Såizburger Beggen, in Ésterreich mid guade 7.400 Eihwoner. Da Ort befindt si am Fuass vom Unterschberg, a' da Tauernautobåh-Åhschluss-Stöe Såizburg-Sied. Katasråigmoanden han: Glanégg und Grédig. Ortschåftn han Oachat, Glanégg, Grédig, Firschtenbrunn und Leonhard.
Acholshausen

Acholshausen is a kloane Oatschoft in Untafrankn in (Bayern) im Landkroas Wiazbuag und ghead seitm Zammaschluss vo de friaa sejbständign Gmoa Acholshausen, Gaukönigshofen und Wolkshaus zua Gmoa Gaukönigshofen. Acholshausen is mit viahundat Eihwohnan de zwoatgrässte Ortschoft vo dera Gmoa.
Gschicht.
Acholshausen is 1125 zan easchtn Moi urkundli erwähnt. Da Ort is in Urkundn vom 12. Joahundad Accolveshusen (1130) oda Hacholdeshusen (1182) gnennt woan.
Archäologigische Funde lossn af a Osiedlunga in da Gegend vo Acholshausn scho in da Jungstoazeit, da Hoistodzeit) und da kejtischn La-Tène-Zeit schliassn. Am bekanntesten vo de Fund is da 1970 ba Acholshausen in am Stoakammagrob gfundane brozane Kesslwogn. Dea Bronzekultwogn vo etwa 1000 v. Kr. woa 1976 af ana 30-Pfennigbriafmarkn vo da Deitschn Bundespost. Dea Kultwogn ko heit im Mainfränkischen Museum in Wiazburg besichtigt wean.
Im 16. Joahundat muass Acholshausen iwa an gwissn Reichdum vafigt hom, weis im Bsitz vo da "Acholshäuser Madonna" woa, des wo a bekannts Werk vom Tilman Riemenschneider aus da Zeit um 1520 is. De Statue ko ebmfois im Mainfränkischen Museum in Wiazburg ogschaut wean.
Am 10. Septemba 1944 is Acholshausen duach an Bombnogriff fost voiständig zasteat woan.
Altertheim

Altertheim is a Gmoa im untafränkischn Landkroas Wiazburg und Mitglied vo da Vawoitungsgmoaschoft Kist.
Eadkunde.
Altertheim liegt rund 16 km sidwestli von Wiazburg und grenzt an de baden-württembergischn Main-Tauber-Kroas. Duach de Gmoa fiaht de Stootsstrossn 2297. In uma 5 km Entfernung gibts a Obindung an de Bundesautobahna A 3 und A 81.
De Region gheat zum Naturraum "Marktheidenfelda Plottn", de wo an Tei vo da "Mainfränkischen Plottn" ausmocht. De Ortschoftn liegn im Altbachtoi. Do hod a da Altbach sei Qejn.
As existian foigande Ortstei: Oberaltertheim, Steinbach und Unteraltertheim, sowia de Aussiedlahäf Niederhofen, Karlebach und Quelläcker.
Aub

Aub is a Stod im untafränkischn Landkroas Wiazbuag und Sitz vo da Vawoitungsgmoaschoft Aub.
Eadkunde.
De Stod liegt an da Gollach in da Nächn vo da Landesgrenz zu Bodn-Wiattmbeag.
Stodtei.
Es existian foigande Gemarkunga: Aub, Baldersheim, Burgerroth.
Telefonvorwoin (Deitschland)

De Telefonvorwoinumman in Deitschland umfossn 5200 Ortsnetze, 5 Nummabereiche fian Mobuifunk und mehrere Sonderrufnummern. Sie wean von da Bundesnetzagentur (BNetzA) organisiad und vergebm.
Vorwoibereiche.
Ortsnetzkennzoin liegn aus historischn Grindn nur in de Vorwoibereichn 02 bis 09. Sondaruafnumman san voa oim im Voawoibereich 01 ogsiedlt. Wichtige Ausnahma san de Vorwoin 032, 0700, 0800 und 0900. 00 is de internationale Vakeassauscheidungsziffa.
Max Brod

Max Brod (* 27. Mai 1884 in Prag, domois Österreich-Ungarn; † 20. Dezemba 1968 in Tel Aviv) woa a deitschsprochiga jidischa Schriftstöla, Iwasetza und Komponist. Unvagessn bis zum heitign Dog is a voa oim zweng seine Vadienste um de Weake vom Schriftstöla Franz Kafka und vom Komponistn Leoš Janáček. Ea güt a ois Entdecka vom Dichda Franz Werfel.
Bergtheim

Bergtheim is a Gmoa im untafränkischn Landkroas Wiazburg und Sitz vo da Vawoitungsgmoaschoft Bergtheim.
Eadkunde.
Es gibt de foigandn Gemarkunga: Bergtheim, Dipbach, Opferbaum.
Gschicht.
Bergtheim is scho im Joa 772 im Urkundbuach vom Klosta Fulda erwähnt woan. As hot owa scho 400 v. Kr. köitische Siedlunga ba Bergtheim gebm.
Eihwohnaentwicklung.
De Gmoa hot 1970 2543, 1987 2874, 2000 3391 und im Joa 2004 3450 Eihwohna ghobt. Davon woans in Bergtheim 2035, in Dipbach 675 und in Opferbaum 770 Eihwohna.
Im Netz.